laion/Wikipedia-Exotic huggingface dataset:
קרקס פלשתינה

קרקס פלשתינה הוא סרט קולנוע ישראלי בבימויו של אייל חלפון שיצא לאקרנים בשנת 1998, ואשר דן בצורה אלגורית ביחסי ישראלים ופלסטינים ובסכסוך הישראלי-ערבי. הסרט הופק על ידי חברת פרלייט-טרנספקס. באותה השנה בה הוא הופק הוא זכה בחמישה פרסי אופיר לסרט הטוב ביותר וכן בקטגוריית השחקן הראשי הטוב ביותר, שחקן המשנה הטוב ביותר, המוזיקה המקורית הטובה ביותר וכן לתסריט הטוב ביותר. קרקס כושל מרוסיה, אשר נקלע לחובות ועומד לפני סגירה, מובא על ידי יזם בשם איברהים סוס, משתף פעולה פלסטיני, להופיע בכפר ערבי בשומרון, אשר תושביו נודעו בעיקר כגנבי מכוניות. במהלך הופעות הבכורה של הקרקס בכפר, נמלט האריה שווייק (האטרקציה המרכזית וסמלו של הקרקס) מהכלוב ומבריח את הצופים. הקצין עוז (עמוס לביא) ממנה את בלייברג (יורם חטב), מש"ק התרבות של הפיקוד, על חיפושו של האריה. במהלך הסרט, מתאהב בלייברג במריאנה אדומת השיער (יבגניה דודינה), מאלפת האריות ולוגאסי (רינאן חיים), גנב המכוניות במרגלית המתנחלת מהיישוב הסמוך, "מעלה אל". לחיפושי האריה מסייע בנו הקטן של היזם איברהים, פתחי (אשר קורא לעצמו פתחי דיין, על שם משה דיין) והוא זה שבסופו של דבר מוצא את האריה ומוביל את בלייברג ומריאנה אליו. כאשר האריה נתפס, הוא מוחרם על ידי עוז המפקד ומוצג לראווה בחצר לשכת הפיקוד והקרקס מגורש מהארץ. בלייברג מתכנן בעורמה כיצד לשחרר את האריה, על-מנת להרשים את מריאנה המאלפת. בסוף הסרט, הקרקס מופיע בהופעת פרידה בכפר, להופעה מגיעים גם המתנחלים מהיישוב היהודי הסמוך, אשר עד כה התנגדו ללכת לצפות בהופעה. בתום ההופעה, משוחרר שווייק האריה לחופשי. "קרקס פלשתינה", במסד הנתונים הקולנועיים IMDb (באנגלית) "קרקס פלשתינה", באתר AllMovie (באנגלית) "קרקס פלשתינה", באתר Rotten Tomatoes (באנגלית) "קרקס פלשתינה", באתר ספר הקולנוע הישראלי "קרקס פלשתינה", באתר אידיבי "קרקס פלשתינה", במסד הנתונים הקולנועיים KinoPoisk (ברוסית) "קרקס פלשתינה", במיזם "אישים" לתיעוד היצירה הישראלית "קרקס פלשתינה" - הסרט המלא לצפייה בתשלום באתר ארכיון ישראלי לסרטים - סינמטק ירושלים הסרט המלא לצפייה ישירה באתר וואלה VOD "קרקס פלשתינה" באתר חברת ההפקה "טרנספקס" "קרקס פלשתינה" באתר "קרן הקולנוע הישראלי"
נמרוד ציבולסקי

נמרוד ציבולסקי (נולד ב-21 ביולי 1981) הוא קצין בצה"ל בדרגת אלוף-משנה, אשר מכהן כראש מחלקת מבצעים באגף המבצעים. קודם לכן שימש מפקד חטיבת האש 282 ומפקד עוצבת אדירים. ציבולסקי התגייס לצה"ל בנובמבר 1999 והשתבץ בחיל התותחנים ביחידת מורן, במהלך מסלול ההכשרה לחם במסגרת האינתיפאדה השנייה. בסיום קורס הקצינים חזר ליחידת מורן, פיקד על מחלקה והוביל אותה במבצע חומת מגן. בהמשך שירת כקצין מבצעים וכמפקד קורס הקצינים ביחידה. בשנת 2004 יצא למלט"ק וסיים כמצטיין המכללה בשנת 2006. בשנים 2006–2008 שירת כמ"פ ביחידת מיתר (427), במהלכה לחם בגזרת עזה והיה ממקימי חופת האש באוגדת עזה. בשנים 2008–2009 שימש כקצין אג"ם של יחידה 427 והשתתף במבצע עופרת יצוקה. בשנת 2009 מונה לסגן מפקד יחידת מורן במהלכה הוביל את היחידה בקליטת אמל"ח חדש והיה סגן מפקד היחידה עד שנת 2011. בשנים 2011–2012 יצא ללימודי תואר שני באוניברסיטת בן-גוריון. בין השנים 2012–2013 היה קצין אג"ם במפקדת תותחנים בפיקוד הצפון. לאחר מכן, בשנים 2013–2014 יצא לקורס פיקוד ומטה. כאשר סיים את הקורס מונה לקצין אג"ם באגד ארטילרי 214 והשתתף במבצע צוק איתן. מיד אחרי המבצע מונה למפקד גדוד 405 ופיקד לראשונה על מסגרת מהמערך הקני. במהלך כהונתו הגדוד זכה במספר הצטיינויות - הצטיינות על פעילות מבצעית באוגדת איו"ש - בחטמ"ר בנימין ואפרים ובפעולת הגדוד במבצע "שמש חורפית" ו"חוט להט". בסיום תפקידו כמג"ד עבר להיות ראש ענף קצינים במחנה שבטה. בשנת 2018 מונה לסגן מפקד אגד ארטילרי 215. בשנת 2019 הועלה לדרגת אל"ם ומונה למפקד עוצבת אדירים. בנובמבר 2020 מונה למפקד חטיבת האש 282 וכיהן בתפקיד עד 20 ביוני 2023. ב-6 בספטמבר 2022 פורסם מינויו לתפקיד ראש מחלקת מבצעים באגף המבצעים. ציבולסקי נשוי לאורה ואב לשלושה, בעל תואר ראשון בהיסטוריה ותואר שני במנהל עסקים. מדיה וקבצים בנושא נמרוד ציבולסקי בוויקישיתוף "הצלחתכם היא הצלחתי והצלחתנו זאת הברירה היחידה שלנו", טקס חילוף מפקד עוצבת "אדירים", באתר צה"ל, 20 ביוני 2019 אל"ם נמרוד ציבולסקי נכנס לתפקידו כמפקד עוצבת "גולן", באתר דובר צה"ל, ‏12 בנובמבר 2020 נמרוד ציבולסקי לראש מחלקת מבצעים, אתר צה"ל 6 בספטמבר 2022. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
ביר

האם התכוונתם ל... ביר אתיופי – ההילך החוקי של אתיופיה אישים אלי ביר – מייסד ונשיא איחוד הצלה ז'קלין ביר – שחקנית קולנוע צרפתייה מדיסון ביר – זמרת ושחקנית אמריקאית בר בייר
איתמר לסרי

איתמר לסרי הוא קצין בצה"ל בדרגת אלוף-משנה, המשמש ראש מחלקת התכנון בחטיבת המבצעים. לסרי התגייס לצה"ל ושובץ בחיל התותחנים. לאחר שהועלה לדרגת סא"ל מונה למפקד יחידת מיתר בין השנים 2014–2016. לאחר מכן היה קצין המבצעים של פיקוד הצפון בין השנים 2016–2018. בשנת 2018 הועלה לדרגת אל"ם ומונה למפקד עוצבת התקומה, וכיהן בתפקיד עד שנת 2020. באפריל 2020 מונה למפקד עוצבת קלע דוד וביולי 2022 התמנה לראש מחלקת התכנון בחטיבת המבצעים. ב 4 באוגוסט 2024 סוכם לתפקיד ראש חטיבת התורה וההדרכה בדרגת תת-אלוף. המג"דים של עוצבת הגולן מסכמים קדנציה – תמיד תותחן רשימת המינויים החדשים בצה"ל, באתר צה"ל, 18 באוקטובר 2021 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
הנער מברוקלין

הנער מברוקלין (באנגלית: The Kid from Brooklyn) הוא סרט קומדיה מוזיקלי אמריקאי עם דני קיי ווירג'יניה מאיו בתפקידים הראשיים. זה רימייק של הסרט "The Milky Way" (שביל החלב) משנת 1936 בכיכובו של הרולד לויד שהוא עיבוד למחזה בשם זה משנת 1934 של לין רות והארי קלורק. העלילה היא על חלבן שהופך להיות אלוף באיגרוף. בסרט יש קטעי שירה וריקודים. זימרתן של וירג'יניה מאיו וורה-אלן מדובבת. דני קיי שר בקולו ומבצע את אחד הקטעים המפורסמים שלו - "פבלובה", קטע קומי על בלט. בארני סאליבן (דני קיי) עובד כחלבן ב"מחלבות החמניה" בניו יורק. הוא מחלק בקבוקי חלב בעזרת עגלה עם סוסה. יום אחד סוסתו נשכבת על הכביש כשהיא בהריון. בארני מתחיל לצעוק וכולם זורקים עליו חפצים חוץ מבחורה שמזמינה אותו לחדרה ונותנת לו להשתמש בטלפון לבקשת עזרה מווטרינר. הבחורה מציגה עצמה בשם פולי (וירג'יניה מאיו), זמרת מובטלת. לבארני יש אחות בשם סוזי (ורה-אלן) שעובדת כזמרת ורקדנית במועדון ובארני מבקש דרכה למצוא עבודה לפולי. לאחר הופעה נתקלת סוזי בשני גברים, ספיד וספיידר. ספיד (סטיב קוקרן) הוא אלוף העולם באיגרוף במשקל בינוני וספיידר (ליונל סטנדר) הוא המאמן ושומר הראש שלו. ספיד מתחיל להטריד את סוזי ובארני נקלע למקום. מתפתחת קטטה ספיידר מתכונן לתת אגרוף לבארני אך בארני מומחה בהתחמקות ואת האגרוף מקבל ספיד שנופל. אנשים מתקהלים ומשתאים על בארני שהפיל בנוק אאוט את אלוף העולם ועד מהרה זה מתפרסם בכל העיתונים. גבי (וולטר אבל) האמרגן של ספיד כמעט יוצא מדעתו אך מזכירתו אן, (איב ארדן), מציעה לו למנף את העובדה שבארני "הביס" את האלוף ולהפוך אותו לאלוף איגרוף בשם "טייגר סאליבן". ספיידר מתחיל לאמן את בארני אך זה לא הולך. לבסוף מציעה אן לבארני להתאגרף בקצב ולס הדנובה הכחולה ובארני מקבל זאת. כעת יוצא בארני למסע בכל רחבי ארצות הברית הוא רק אינו יודע שכל התחרויות האלה "מכורות" כדי שהוא יזכה. הוא הופך לתרנגולת שמטילה ביצי זהב. בעל המחלבות מר אוסטין (קלרנס קולב) קונה את החוזה שלו מגבי ב-50.000 דולר. בארני הופך לידוען ואשת החברה גב' למוין (פיי ביינטר) מארגנת תחרות שהכנסותיה יהיו למען ילדים נזקקים. בארני צריך להילחם נגד האלוף ספיד (שהפך בינתיים לחברה של סוזי) אך לא יודע שהפעם התחרות היא "אמיתית". ביום התחרות נכנס בארני לאולם שבידיו סייח צעיר כקמע. הסייח צולף בזנבו על ספיד וזה נופל ומתעלף. ספיידר נותן לו בטעות כדורי שינה. בתחרות הוא ישנוני ובארני מנצח אותו. גבי שהימר על ספיד, נוגס בכובעו. מר אוסטין מורה לבארני לעזוב את האיגרוף וממנה אותו לשותף בכיר במחלבות. "הנער מברוקלין", במסד הנתונים הקולנועיים IMDb (באנגלית) "הנער מברוקלין", באתר AllMovie (באנגלית) "הנער מברוקלין", באתר Rotten Tomatoes (באנגלית) "הנער מברוקלין", במסד הנתונים הקולנועיים KinoPoisk (ברוסית) דני קיי מנצח באיגרוף בסרט ה"הנער מברוקלין", באתר יוטיוב
Greatest Hits (אלבום של גלוריה אסטפן)

Greatest Hits (בעברית: אוסף הלהיטים) הוא אלבום להיטים של הזמרת גלוריה אסטפן אשר יצא ב-30 באוקטובר 1992 על ידי אפיק רקורדס. האלבום הכיל אוסף של שירים באנגלית משני אלבומי הסולו הראשונים שלה ומאלבומים עם להקתה לשעבר Miami Sound Machine. בנוסף הוא גם הכיל מספר שירים שלא שוחררו קודם לכן. השירים באלבום זכו לעיבודים בסגנון רוק רך עם השפעות של מוזיקה לטינית ומוזיקת דאנס. הסינגל הראשון ששוחרר מהאלבום היה השיר "Always Tomorrow", שיר חדש שלא שוחרר קודם לכן ויצא במקביל ליציאת האלבום אך לא זכה להצלחה כאשר הגיע למקום ה-81 בלבד בארצוות הברית ולמקום ה-63 באירופה. הסינגל השני היה השיר "I See Your Smile", שיר מקורי נוסף אך גם הוא לא זכה להצלחה כאשר הגיע למקום ה-48 בלבד בארצות הברית ולמקום ה-49 בקנדה. הסינגל השלישי והאחרון מהאלבום היה השיר "Go Away" אשר גם הוא לא זכה להצלחה כאשר לא הצליח להיכנס בכלל למצעד האמריקאי אך הגיע למקום ה-13 בבריטניה. באירופה וקולומביה שוחררה מחרוזת הרמיקסים "Miami Hit Mix", כסינגל הרביעי והאחרון מהאלבום וזכתה להצלחה בקולומביה כאשר הגיע למקום ה-7 במדינה וזכתה להצלחה במספר מדינות באירופה. לכל שלושת הסינגלים הראשונים צולמו קליפים. מידע על האלבום Greatest Hits באתר MusicBrainz מידע על האלבום Greatest Hits באתר AllMusic האלבום Greatest Hits באתר Discogs האלבום Greatest Hits באתר ספוטיפיי אמיליו אסטפן, ג'ורג' קסס, קליי אוסטוולד
הדוכס (סרט, 2020)

הדוכס (באנגלית: The Duke) הוא סרט דרמה קומית בריטי משנת 2020 בבימויו של רוג'ר מישל, מתוך תסריט של ריצ'רד בין וקלייב קולמן. בסרט מככבים ג'ים ברודבנט, הלן מירן, פין וייטהד, מת'יו גוד ואנדרו פרקר. בכורת הסרט הייתה בפסטיבל הסרטים של ונציה ב-4 בספטמבר 2020, והוא צפוי לצאת בהפצה מורחבת במהלך 2022. בשנת 1961, בניוקאסל שבצפון אנגליה, קמפטון בנטון, הוא נהג מונית מובטל, בן 60, ולו שני בנים בוגרים ללא עבודה קבועה הפועלים לעיתים גם בשולי ההחוק. תאונת אופניים בה קיפחה בתו את חייה לפני 13 שנים, יצרה נתק בינו ובין אשתו המסרבת להתייחס לאסון. קומפטון הוא סוג של דון קישוט המאמין בסולידריות חברתית ונאבק בדרישה השלטונית שישלם אגרת טלוויזיה, בטענה שהמדינה צריכה לתמוך בפטור מאגרה לפנסיונרים כיוון שלטענתו הטלוויזיה היא אמצעי חברתי המונע מהם בדידות. הוא משכנע את אשתו, המתנגדת לכל פעולותיו, כי ייסע ליומיים ללונדון כדי לשכנע את חברי הפרלמנט בצדקת רעיונו, ולאחר מכן ימצא סוף סוף עבודה קבועה ויחזיק בה. עם שובו מלונדון מתברר לצופים כי בנטון גנב את ציורו של גויה ובו דיוקן של הדוכס מוולינגטון, מהגלריה הלאומית בלונדון. הציור זכה קודם לכן לפרסום באמצעי התקשורת הבריטיים כיוון שנרכש על ידי הממלכה עבור המוזיאון בסכום שיא של 140 אלף לירות שטרלינג. הוא שולח דרישות כופר בהן אומר שיחזיר את הציור בתנאי שהממשלה תשקיע יותר בטיפול בפנסיונרים. חוקרי המשטרה עומדים אובדי עצות מול הגניבה ובמקביל, בניוקאסל מסתבכת העלילה כשלעוד בני משפחה מתבררת תמונת המצב. ג'ים ברודבנט בתפקיד קמפטון בנטון הלן מירן בתפקיד דורותי בנטון פין וייטהד בתפקיד ג'קי בנטון מת'יו גוד בתפקיד הסנגור ג'רמי האצ'ינסון אנה מקסוול מרטין בתפקיד גברת גאולינג איימי קלי בתפקיד איירין, חברתו של ג'קי בנטון ג'ק בנדיירה בתפקיד קני בנטון ג׳ושוע מקגוויר בתפקיד עוזר הסנגור שארלוט ספנסר בתפקיד פאמי, חברתו של קני בנטון ג'ון הפרנן בתפקיד התובע שאן קליפורד בתפקיד ד"ר אנסוורת' - מומחית לכתב היד המסייעת למשטרה באוקטובר 2019 הוכרז כי סרט על גנבת "דיוקנו של הדוכס מוולינגטון" בשנת 1961 נמצא בפיתוח, כשג'ים ברודבנט מככב בתור הגנב קמפטון בנטון והלן מירן מגלמת את אשתו. רוג'ר מישל נשכר לביים. פין וייטהד הצטרף חודש לאחר מכן. הצילומים החלו בינואר 2020, כאשר מת'יו גוד הצטרף לצוות השחקנים. הסרט יצא לאקרנים בבריטניה ב-6 בנובמבר 2020. "הדוכס", במסד הנתונים הקולנועיים IMDb (באנגלית) "הדוכס", באתר Rotten Tomatoes (באנגלית) "הדוכס", באתר Metacritic (באנגלית) "הדוכס", במסד הנתונים הקולנועיים KinoPoisk (ברוסית) "הדוכס", במסד הנתונים הקולנועיים IMDb (באנגלית) פרנסיסקו גויה, השודד והצדק החברתי Grater, Tom (29 באוקטובר 2019). "Jim Broadbent, Helen Mirren Art Heist Story 'The Duke' Greenlit At Pathé – AFM". Deadline Hollywood. נבדק ב-12 בינואר 2020. {{cite web}}: (עזרה) Grater, Tom (4 בנובמבר 2019). "Fionn Whitehead Joins Jim Broadbent & Helen Mirren In Roger Michell's 'The Duke' For Pathé – AFM". Deadline. נבדק ב-12 בינואר 2020. {{cite web}}: (עזרה) Grater, Tom (10 בינואר 2020). "'The Duke': First Look At Jim Broadbent & Helen Mirren In Art Heist Story". Deadline. נבדק ב-25 בינואר 2020. {{cite web}}: (עזרה) "The Duke". Launching Films. אורכב מ-המקור ב-2018-04-05. נבדק ב-24 בפברואר 2020. {{cite web}}: (עזרה)
Mi Tierra

Mi Tierra (בעברית: מולדתי) הוא אלבומה השלישי של הזמרת גלוריה אסטפן אשר יצא לאור ב-22 ביוני 1993, על ידי אפיק רקורדס. האלבום הופק על ידי בעלה אמיליו אסטפן ובניגוד לשני אלבומיה הראשונים הכיל שירים בספרדית בלבד ומבחינה מוזיקלית שם דגש על שורשיה הקובניים. האלבום מכיל בעיקר ז'אנרים מהמוזיקה הקובאנית כמו בולרו, דאנסון וסאן. האלבום הושפע ממגוון רחב של מוזיקאים לטינים ביניהם טיטו פואנטה, ארטורו סנדובל ועוד. בנוסף לכך, נחשב האלבום לראשון בהיסטוריה שהצליח לכבוש את פסגת מצעד האלבומים הלטיניים. למרות שהיה בספרדית האלבום זכה להצלחה בינלאומית. הוא הגיע למעמד פלטינה בארצות הברית על מכירות של 1.2 מיליון עותקים, הישג שהיה נחשב לחסר תקדים לאור העובדה שהאלבום היה בשפה הספרדית ואלבומים בשפות זרות לא זכו להצלחה כבירה בארצות הברית. בספרד האלבום זכה להצלחה אדירה גם כן כאשר מכר מיליון עותקים ובכך הגיע למעמד של 10 פלטינות. בנוסף גם הגיע למעמד של פלטינה משולשת במקסיקו, פלטינה כפולה בארגנטינה ופלטינה בהולנד. נכון לשנת 2006 מכירות האלבום הגיעו ל-8 מיליון עותקים הישג אשר נחשב לחסר תקדים. האלבום זכה לביקורות חיוביות ממבקרי המוזיקה אשר שיבחו את הפקת השירים וקולה של אסטפן. האלבום זיכה אותה בפרס גראמי בקטגוריית: "האלבום הטרופי הלטיני הטוב ביותר". מתוך האלבום יצאו 7 סינגלים ביניהם שיר הנושא, "Con Los Años Que Me Quedan" ,"Tradición" ועוד. מידע על האלבום Mi Tierra באתר MusicBrainz מידע על האלבום Mi Tierra באתר AllMusic האלבום Mi Tierra באתר Discogs אמיליו אסטפן, ג'ורג' קסס, קליי אוסטוולד
בית ממכר עתיקות (סרט, 1911)

בית ממכר עתיקות (באנגלית: The Old Curiosity Shop) הוא סרט אילם קצר אמריקאי משנת 1911 שיצא בהפקת חברת ת'נהאוזר. הסרט הוא עיבוד של הרומן "בית ממכר עתיקות" מאת צ'ארלס דיקנס, שיצא לאור ב-1841. הסרט היה מוגבל לצילום בסליל יחיד. העלילה מתמקדת בסבא שמהמר ומוביל את משפחתו לעוני, וההשלכות של מעשיו מביאות לבסוף למותה של נל הקטנה, נכדתו. ב-2012 אושר שהסרט הוא הפקה של ת'נהאוזר בהקרנה שלו בפסטיבל הסרטים האילמים של פורדנונה. קמילה אליוט הזכירה את הסרט בספרה "Rethinking the Novel/Film Debate" משנת 2003 בשם "נל הקטנה". הסרט הוא עיבוד של הרומן "בית ממכר עתיקות" מאת צ'ארלס דיקנס. סבא מהמר ומפסיד את כל רכושו. הוא אוהב את נכדתו, נל הקטנה, ורוצה להעניק לה חיי מותרות. הוא פונה להימורים כדי להרוויח כסף, באמונה נחרצת שהמזל יאיר לו פנים. אבל הוא מפסיד את כל כספו, ונל חוששת שהוא יילקח לבית מחזה לחולי נפש. בלילה נל והסבא מצליחים לברוח מביתם, ומוצאים מקלט אצל גברת ג'ארלי. הסב, שעדיין מאמין שיוכל להרוויח כסף בהימורים, גונב מנל את כל כספה, ומפסיד אותו. הסבא נאלץ לגנוב כדי להחזיר את חובותיו, אבל נל מתערבת והשניים שוב בורחים. נל התשושה והחולה פוגשת מנהל בית ספר טוב לב, ופונה אליו בבקשת עזרה. היא נופלת לרגליו חסרת הכרה. המנהל מכניס את השניים לביתו, אבל מאוחר מדי מכדי להציל את נל, והיא מתה. ימים אחדים אחר כך נמצא הסבא שבור הלב שוכב מת על קברה. פרנק ה. קריין – הסבא מארי אליין – נל הקטנה הארי בנהאם מרגריט סנואו אלפונס את'ייר ויליאם באומן הסרט הוא עיבוד מקוצר של הרומן של דיקנס. המבקרים הדגישו במיוחד את תשומת הלב לפרטים בהתחשב במגבלות של הפורמט שהוגבל לסליל אחד בלבד. האווירה בסרט וגילום הדמויות נראה טבעי, פרט לצילומי החוץ. במאי הסרט היה בארי או'ניל, אבל אין קרדיט לתסריטאי ולצלם. הסרט אינו העיבוד הראשון של "בית ממכר עתיקות", ב-1909 הופק סרט בשם זה בחברת אולפני אסאניי (Essanay Studios). מדיה וקבצים בנושא בית ממכר עתיקות בוויקישיתוף "בית ממכר עתיקות", במסד הנתונים הקולנועיים IMDb (באנגלית) "בית ממכר עתיקות", במסד הנתונים הקולנועיים KinoPoisk (ברוסית) Elliott, Kamilla (2003). Rethinking the Novel/Film Debate. Cambridge University Press. p. 293. Q. David Bowers (1995). "Volume 2: Filmography - The Old Curiosity Shop". Thanhouser Films: An Encyclopedia and History. נבדק ב-28 במאי 2015. {{cite web}}: (עזרה) Goble, Alan (1999). The Complete Index to Literary Sources in Film. Walter de Gruyter. p. 127.
פרסי Muz-TV

פרס הטלוויזיה הלאומי השנתי בתחום המוזיקה הפופולרית של Muz-TV ידוע יותר כ-פרסי Muz-TV (ברוסית: Премия Муз-ТВ) הוא פרס מוזיקלי המוענק על ידי ערוץ המוזיקה הרוסי Muz-TV מאז 2003. רשימת המועמדים מורכבת על בסיס החלטה של חבר המושבעים, וצופים המצביעים באתר הרשמי של הפרס. טקס הענקת הפרסים מתקיים בקומפלקס הספורט אולימפיסקי. בשנת 2011 הוא נערך גם בהיכל הקרח בסנקט פטרבורג. בכל שנה מפגיש טקס חלוקת הפרסים המוזיקליים עשרות אלפי צופים. הפרס מלווה במופע קונצרטים בהשתתפות אמנים מועמדים וכוכבי אורח. בין האחרונים יש גם אורחים מיוחדים - כוכבים ברמה עולמית: כריסטינה אגילרה, קייטי פרי, ג'ניפר לופז, 50 סנט, שרון סטון, 30 Seconds to Mars, טוקיו הוטל, סם 41, הפוסיקט דולז ועוד. מדיה וקבצים בנושא פרסי Muz-TV בוויקישיתוף אתר האינטרנט הרשמי של פרסי Muz-TV (ברוסית) MUZ-TV AWARD 2020, vtb-arena.com (ב־) Making culture pop: Eurovision stars shine at Muz TV Awards, wiwibloggs, ‏2015-06-07 (באנגלית אמריקאית)
אכיורה

אכיורה (שם מדעי: Echiura, מיוונית: Εχίουρα) היא תת-מחלקה של בעלי חיים הכוללת 240 מינים לפחות. תיאור מדעי של אחד המינים בתת-מחלקה זאת התפרסם כבר בשנת 1766 על ידי חוקר הטבע פטר סימון פאלאס, אולם לתת-המחלקה עצמה ניתן שם רק בשנת 1940, והמינים בה סווגו קודם לכן בתולעי אדמה. משמעות השם המדעי של תת-מחלקה זו הוא "זנב קוץ", עקב מערכת של קרסים בקצה האחורי של גופן. במראם דומות תולעי האכיורה לתולעים סיפוניות. אורכן של תולעי האכיורה נע בין סנטימטר אחד לכמעט שני מטר. צורת הגוף של התולעים בדרך כלל גלילית עם שני אזורים רחבים יותר המופרדים באזור צר יותר. לתולעי האכיורה אין מערכת נשימה ברורה וחלק מהמינים חסרי מערכת כלי הדם. הדם שלהן הוא למעשה חסר צבע, אף על פי שחלק מהמוגלובין מכיל תאים הנמצאים בתוך נוזל קולוממית של חלל הגוף הראשי. בקצה האחורי של גופן יש מערכת קרסים. תולעי האכיורה יכולות לנוע על פני השטח על ידי הרחבת החדק תוך כדי אחיזה בחפץ מסוים ולאחר מכן הם מושכות את גופם קדימה. הן ניזונות בעיקר מחיידקים ומפלנקטון. רוב תולעי האכיורה חיות באוקיינוסים (בעיקר באוקיינוס האטלנטי), במים רדודים עד מים בעומק 3,000 מטרים. הן שוכנות במחילות, בראשי אלמוגים ובנקיקי סלע. תולעי האכיורה משמשות כמקור מזון במזרח אסיה ובדרום-מזרח אסיה. תת-מחלקה זו מחולקת לשתי סדרות ובהן חמש משפחות וכ-240 מינים. סדרה: בונאליידה (Bonelliidae) משפחה: בונזיים (Bonelliidae) משפחה: אידיתיים (ikedidae) סדרה: Achiurida משפחה: אכויריתיים (Achiuridae) משפחה: Thaiassematidae משפחה: אורצ'יניים (Urechidae) מדיה וקבצים בנושא אכיורה בוויקישיתוף אכיורה, באתר אנציקלופדיה בריטניקה (באנגלית) אכיורה, באתר ITIS (באנגלית) אכיורה, באתר NCBI (באנגלית) אכיורה, באתר Animal Diversity Web (באנגלית) אכיורה, באתר האנציקלופדיה של החיים (באנגלית) אכיורה, באתר GBIF (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
אנדרטת משבר לתקווה

אנדרטת מִשֶבֶר לתקווה היא אנדרטה הניצבת ביער המגינים שבקרבת לטרון. היא מנציחה את שמותיהם של 436 לוחמים, אנשי נצר אחרון - שהיו שריד אחרון למשפחתם שנספתה בשואה ונפלו בקרבות מלחמת העצמאות. האנדרטה ממוקמת בשטח פתוח בסמוך לשוליו של יער המגינים. היא הוקמה בנקודה הצופה אל עמק איילון ולטרון, שדות קרב שבהם נפלו חיילי צה"ל ניצולי שואה רבים. במרכז האנדרטה ניצב עץ זית, ששלושה סלעים טבעיים זקופים סדורים ברווחים שווים על גבי מעגל דמיוני העובר סביבו. בין שלושת הסלעים לבין גזע העץ הוצבו לוחות אבן חלקים שעל גבי צידי כל אחד מהם נחרתו שמות החללים. השמות מסודרים בקבוצות לפי ארצות מוצאם של הנופלים. העץ הצומח ממרכזה של האנדרטה וכביכול מתוך האבן מיועד לבטא תקווה לעתיד. מעגל רחב של אבנים לבנות מקיף את האנדרטה. בקו העצים בקרבת האנדרטה מוצב שלט ועליו הסבר על אודותיה בעברית, אנגלית וספרדית. האנדרטה הוקמה על ידי קרן קיימת לישראל ביוזמתו של יהודה שטרנפלד, ניצול השואה שלחם במלחמת העצמאות. היא תוכננה על ידי הפסל נתן סאס ונחנכה בשנת 2001. אנדרטת נצר אחרון מדיה וקבצים בנושא אנדרטת משבר לתקווה בוויקישיתוף האנדרטה, באתר יזכור יהודה שטרנפלד באתר יד ושם
Christmas Through Your Eyes

Christmas Through Your Eyes (בעברית: חג מולד דרך עיניך) הוא אלבום חג המולד ואלבומה הרביעי של הזמרת גלוריה אסטפן אשר יצא ב-27 בספטמבר 1993 על ידי אפיק רקורדס. בעקבות ההצלחה המסחררת של אלבומה Mi Tierra החליטה אסטפן עוד באותה שנה להוציא אלבום נוסף. אלבום זה מכיל אוסף של גרסאות כיסוי לשירי חג מולד ידועים בתוספת שיר הנושא שהוא שיר מקורי של אסטפן. בנוסף גם האלבום כולל את הגרסה הספרדית של השיר תחת השם "Árbolito de Navidad". לאלבום לא יצאו סינגלים רשמיים אך כן שוחררו קליפים לשירים "This Christmas" ו-"Silent Night". מבחינה טכנולוגית האלבום שימש כפיילוט למערכת Dolby Digital המאפשרת שמע דיגיטלי למרחקים ארוכים כך שאסטפן יכלה להאזין מרחוק להפקת השירים מהאולפנים בללוס אנג'לס אל הבית שלה במיאמי. כל האלבום הופק על ידי המפיק פיל רמון. מבחינה מסחרית האלבום זכה להצלחה בארצות הברית שם הגיע למעמד פלטינה עם מכירות של מיליון עותקים. נכון לשנת 2001 האלבום מכר מיליון וחצי עותקים בכל העולם. מידע על האלבום Christmas Through Your Eyes באתר MusicBrainz מידע על האלבום Christmas Through Your Eyes באתר AllMusic האלבום Christmas Through Your Eyes באתר Discogs האלבום Christmas Through Your Eyes באתר ספוטיפיי
קרחון ליליאן

קרחון ליליאן (באנגלית: Lillian Glacier) הוא קרחון ברכס הרי אולימפיק בשטח הפארק הלאומי אולימפיק, במחוז ג'פרסון במדינת וושינגטון שבארצות הברית. הקרחון ממוקם בגובה של 1,864 מטרים מעל פני הים. אורכו של הקרחון 640 מטרים. שארית הקרחון ממוקמת בקרקס קרחוני לרגלי פסגת מקארטני. בשל התחממות כדור הארץ, הקרחון נסוג באופן משמעותי בין השנים 1905 ו-2010. • J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, Glacier status and contribution to streamflow in the Olympic Mountains, Washington, USA, Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138 • Olympic Mountain Rescue, Olympic Mountains: A Climbing Guide, P 190 • Olympic Mountain Rescue, Climber's Guide to the Olympic Mountains, P 131 נסיגת הקרחונים האולימפיים באתר שירות הפארקים הלאומיים של ארצות הברית קרחון ליליאן באתר הסקר הגאולוגי של ארצות הברית מפה טופוגרפית של אזור קרחון ליליאן תצלומים היסטוריים של קרחון ליליאן (אורכב 19.07.2020 בארכיון Wayback Machine) מסלולי הליכה באזור קרחון ליליאן מידע גאוגרפי מידע על גובה הקרחון מיקום קרחון ליליאן תצלומים המראים את נסיגת קרחון ליליאן בשנים אלה
לוקדאון (2006)

לוקדאון (2006) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-23 באפריל 2006 באולם האימפקט זון שבאורלנדו, פלורידה. האירוע היה האירוע השני בסדרת אירועי לוקדאון. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. שמונה קרבות התנהלו באירוע. בקרב המרכזי, הלוחמים של סטינג (סטינג, AJ סטיילס, רון קילינגס וריינו) ניצחו את הצבא של ג'ף ג'ארט (ג'ף ג'ארט, סקוט סטיינר, כריס האריס וג'יימס סטורם) בקרב לית'ל לוקדאון. עוד ברשימת הקרבות, כריסטיאן ניצח את אביס בקרב כלוב ושמר על אליפות העולם של NWA, וסמואה ג'ו ניצח את סאבו בקרב כלוב ושמר על אליפות ה-X דיוויז'ן של TNA. האירוע כלל קרבות שנבעו מעלילות מתוסרטות מתוכניות Impact. לוקדאון, במסד הנתונים הקולנועיים IMDb (באנגלית) תוצאות אירועי לוקדאון
קרחון קארי (וושינגטון)

קרחון קארי (באנגלית: Carrie Glacier) הוא קרחון ברכס הרי אולימפיק בשטח הפארק הלאומי אולימפיק, במחוז קלאלאם, במדינת וושינגטון שבארצות הברית. הקרחון ממוקם על הר קארי ועל הר פיירצ'יילד. מוצאו של הקרחון (שיא גובהו) בגובה של 2,100 מטרים מעל פני הים. הקרחון זורם לכיוון צפון-מערב עד שמגיע אל מצוק. חלק מהקרחון תלוי מעל המצוק ונשפך אל קרחון סמוך, חלק אחר של הקרחון זורם לכיוון צפון-צפון-מערב, כשהוא עובר בין גב חדיד שהוא גדתו המערבית, לבין הר פיירצ'יילד שהוא גדתו המזרחית. בשפכו, הקרחון נמצא בגובה של 1,500 מטרים מעל פני הים. גובהו הממוצע של הקרחון הוא 1,870 מטרים מעל פני הים. הקרחון ממוקם בסמוך לקרחון פיירצ'יילד; הקרחון ממוקם 10.5 קילומטרים מהמעיינות החמים אולימפיק; ו-11.8 קילומטרים מהר אולימפוס. אורכו של הקרחון 1,900 מטרים. שארית הקרחון ממוקמת בקרקס קרחוני לרגלי פסגת מקארטני. בדומה לשאר הקרחונים ברכס הרי אולימפיק, בשל התחממות כדור הארץ, הקרחון נסוג באופן משמעותי. שמו של הקרחון, וכן שמו של הר קארי הסמוך, ניתנו להם על ידי הסוקר תאודור ריקסון (Theodore Rixon), אשר קרא להם על שם ארוסתו קרולין ג'ונס (Caroline Jones) (ששם החיבה שלה היה "קארי") • J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, Glacier status and contribution to streamflow in the Olympic Mountains, Washington, USA, Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138 • Olympic Mountain Rescue, Olympic Mountains: A Climbing Guide, P 158 קרחון קארי באתר הסקר הגאולוגי של ארצות הברית נסיגת הקרחונים האולימפיים באתר שירות הפארקים הלאומי של ארצות הברית מפת אזור קרחון קארי מפה טופוגרפית של קרחון קארי מידע גאוגרפי מידע גאוגרפי על הקרחון בספר "Decisions on Geographic Names in the United States" מאת ה-" United States Board on Geographic Names"
קרחון קארי

האם התכוונתם ל... אנטארקטיקה קרחון קארי (אנטארקטיקה) – קרחון יובלי בקצה הדרום מזרחי של רכס סנטינל, בהרי אלזוורת' שבאנטארקטיקה ארצות הברית קרחון קארי (וושינגטון) – קרחון ברכס הרי אולימפיק בשטח הפארק הלאומי אולימפיק, במחוז קלאלאם, במדינת וושינגטון שבארצות הברית